《送萧子所之九江谒刘太守楚奇 其六 赋通天岩送曾鲁卿归赣岩后有小岩名曾公岩》
元代·刘崧

曾公岩在通天侧，旧是曾公自凿通。东望不堪遭乱后，南归却忆向岩中。

春阴虎卧千峰雪，日落猿啼万壑风。城市别来应少见，看云长是忆曾公。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。